Φρεντ Κέρλυ

Ο Φρέντρικ Λη Κέρλυ (αγγλ. Fredrick Lee Kerley, 7 Μαΐου 1995), γνωστότερος απλώς ως Φρεντ Κέρλυ, είναι Αμερικανός αθλητής του στίβου και συγκεκριμένα δρομέας ταχύτητας. Ξεκίνησε τη σταδιοδρομία του αγωνιζόμενος στον δρόμο των 400 μέτρων και μετά το 2020 στράφηκε στα 100 μέτρα και στα 200 μέτρα. Ο Φρεντ Κέρλυ έχει κερδίσει μετάλλια στο Παγκόσμιο Πρωτάθλημα Στίβου τόσο στα 400 μ. όσο και στη σκυταλοδρομία 4×400 μέτρων.

Με βάση το ατομικό ρεκόρ του των 43,64 δευτερολέπτων, είναι ο όγδοος ταχύτερος αθλητής στην ιστορία του δρόμου των 400 μέτρων. Κατά τη διάρκεια της πανδημίας του κορωνοϊού, ο Κέρλυ επέλεξε να αφοσιωθεί στον δρόμο των 100 μ., ώστε να βελτιώσει την ταχύτητά του με σκοπό να τρέχει και τα 400 μ. σε λιγότερο από 43 δευτερόλεπτα. Η απόφασή του αυτή απέδωσε και στο ότι κέρδισε το αργυρό μετάλλιο στα 100 μ. στους Ολυμπιακούς Αγώνες του Τόκιο με επίδοση 9,84 δευτερόλεπτα, ενώ με ατομικό ρεκόρ 9,76 είναι μεταξύ των οκτώ ταχύτερων άνδρων στην ιστορία. Ακόμα σημαντικότερο ίσως είναι το ότι συγκαταλέγεται μεταξύ των τριών μόνο ανδρών (οι άλλοι δύο είναι ο Μάικλ Νόρμαν και ο Γουέιντ Φαν Νίκερκ) που έχουν ατομικές επιδόσεις κάτω των 10 δευτερολέπτων στα 100 μ., κάτω των 20 στα 200 μ. και κάτω των 44 δευτερολέπτων στα 400 μέτρα.

Παραπομπές

 Εξωτερικοί σύνδεσμοι 

 Ο Φρεντ Κέρλυ στον ιστότοπο του World Athletics
 Ο Φρεντ Κέρλυ στο olympics.com

Κατηγορία:Αμερικανοί αθλητές δρόμων ταχύτητας
Κατηγορία:Αμερικανοί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αργυροί Ολυμπιονίκες του στίβου 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Χάλκινοι Ολυμπιονίκες του στίβου